മോളിക്ക് മണ്ണാണ് ജീവന് കോതമംഗലം അര്ബുദം തളര്ത്തിയെങ്കിലും മണ്ണില് പൊന്ന് വിളയിക്കുകയാണ് മോളി. വന്യമൃഗശല്യം കാരണം കര്ഷകര് കൃഷി ഉപേക്ഷിക്കുമ്ബോഴാണ് സ്വന്തം ഇച്ഛാശക്തിയും വിയര്പ്പുംകൊണ്ട് ഇവര് കൃഷിയില് നൂറുമേനി കൊയ്യുന്നത്. കാട്ടാനകളും കാട്ടുപന്നിയും പുലിയും ഉള്പ്പെടെ വിഹരിക്കുന്ന വനാതിര്ത്തിയിലെ കുറുവാനപ്പാറയിലെ ഒരു ഏക്കറിലാണ് കോട്ടപ്പടി പൈനേടുത്തുവീട്ടില് മോളി കപ്പയും വാഴയും പച്ചക്കറിയും കൃഷി ചെയ്യുന്നത്. അതിജീവനത്തിനായുള്ള പോരാട്ടത്തിനിടെ, സന്ധ്യമയങ്ങിയാല് കാടിറങ്ങിയെത്തുന്ന വന്യമൃഗങ്ങളൊന്നും ഈ അറുപത്തിരണ്ടുകാരിയെ അലട്ടാറില്ല. ഇഞ്ചി, മഞ്ഞള്, കപ്പ, വാഴ, ചേമ്ബ് തുടങ്ങിയവയാണ് പ്രധാനമായും കൃഷി ചെയ്യുന്നത്. പറമ്ബില് കയറുന്ന കാട്ടാനക്കൂട്ടം ഉള്പ്പെടെയുള്ള വന്യമൃഗങ്ങളെ ടോര്ച്ചടിച്ചും പാട്ടകൊട്ടി ശബ്ദമുണ്ടാക്കിയും വിരട്ടി ഓടിക്കും. സഹായത്തിനായി ഒരു നായക്കുട്ടിയുമുണ്ട്. നാളിതുവരെയായിട്ടും തന്റെ വിളകളൊന്നും വന്യമൃഗങ്ങള് നശിപ്പിച്ചിട്ടില്ലെന്ന് മോളി പറയുന്നു. ഭര്ത്താവ് ഡേവിഡ് മരിച്ചതോടെ മകളുടെ വിദ്യാഭ്യാസവും കുടുംബത്തിലെ ബാധ്യതകളും മോളിയുടെ ചുമലിലാണ്. പിന്നാലെയാണ് അര്ബുദം പിടിപെട്ടത്. ഒരു ശസ്ത്രക്രിയയും എട്ട് കീമോതെറാപ്പിയും നടത്തി. രോഗം കാരണം ശരീരം തളരുമ്ബോഴും മനോബലംമാത്രമാണ് കൈമുതല്. ദുരിതം മാറാന് കൃഷിമാത്രമാണ് പരിഹാരമെന്ന തിരിച്ചറിവാണ് മോളിയെ മണ്ണിലിറക്കിയത്. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് കൊറിയയില് ഉള്ളി കൃഷിക്ക് അപേക്ഷിച്ചത് നാലായിരത്തിലധികം മലയാളികള്